CELEX: 32021D0585
Language: ro
Date: 2021-04-12 00:00:00
Title: Decizia de punere în aplicare (PESC) 2021/585 a Consiliului din 12 aprilie 2021 privind punerea în aplicare a Deciziei 2011/235/PESC privind măsuri restrictive îndreptate împotriva anumitor persoane și entități având în vedere situația din Iran

12.4.2021   
               
               
                  RO
               
               
                  Jurnalul Oficial al Uniunii Europene
               
               
                  LI 124/7
               
            
         DECIZIA DE PUNERE ÎN APLICARE (PESC) 2021/585 A CONSILIULUI
         din 12 aprilie 2021
         privind punerea în aplicare a Deciziei 2011/235/PESC privind măsuri restrictive îndreptate împotriva anumitor persoane și entități având în vedere situația din Iran
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 31 alineatul (2),
         având în vedere Decizia 2011/235/PESC a Consiliului din 12 aprilie 2011 privind măsuri restrictive îndreptate împotriva anumitor persoane și entități având în vedere situația din Iran (1), în special articolul 3 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 12 aprilie 2011, Consiliul a adoptat Decizia 2011/235/PESC.
                  
               
                     (2)
                  
                  
                     La 8 decembrie 2019, Înaltul Reprezentant al Uniunii pentru afaceri externe și politica de securitate a emis o declarație în numele Uniunii în care își exprima regretul în legătură cu utilizarea pe scară largă și disproporționată a forței de către forțele de securitate iraniene, ceea ce a dus la un număr mare de decese și răniri în cursul ripostei la demonstrațiile din noiembrie 2019. Declarația a mai precizat că Uniunea se așteaptă ca toți autorii actelor de violență să fie trași la răspundere și a solicitat autorităților iraniene să asigure anchete transparente și credibile pentru a se clarifica numărul de decese și de arestări, precum și să asigure respectarea garanțiilor procedurale pentru toate persoanele arestate. În plus, ca reacție la decizia Iranului de a bloca accesul prin internet la rețelele mondiale timp de peste o săptămână, împiedicând comunicarea și libera circulație a informațiilor pentru cetățenii iranieni, în declarație s-a subliniat că drepturile fundamentale, cum ar fi libertatea de exprimare și de întrunire, trebuie să fie mereu respectate.
                  
               
                     (3)
                  
                  
                     În acest context și în concordanță cu angajamentul Uniunii de a aborda în relațiile cu Iranul toate chestiunile care ridică preocupări, inclusiv situația drepturilor omului, opt persoane și trei entități ar trebui să fie incluse pe lista persoanelor și entităților cărora li se aplică măsuri restrictive prevăzută în anexa la Decizia 2011/235/PESC.
                  
               
                     (4)
                  
                  
                     Prin urmare, anexa la Decizia 2011/235/PESC ar trebui să fie modificată în consecință,
                  
               ADOPTĂ PREZENTA DECIZIE:
         
            Articolul 1
            Anexa la Decizia 2011/235/PESC se modifică în conformitate cu anexa la prezenta decizie.
         
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 12 aprilie 2021.
            
               
                  Pentru Consiliu
               
               
                  Președintele
               
               A. P. ZACARIAS
            
         
         
            (1)  JO L 100, 14.4.2011, p. 51.
      
      
         
            ANEXĂ
            Următoarele persoane și entități se adaugă pe lista persoanelor și entităților prevăzută în anexa la Decizia 2011/235/PESC:
            Persoane
            
               
                            
                        
                        
                           Nume
                        
                        
                           Informații de identificare
                        
                        
                           Motive
                        
                        
                           Data includerii pe listă
                        
                     
                           „88.
                        
                        
                           SOLEIMANI Gholamreza
                        
                        
                           Locul nașterii: Farsan (Iran)
                           Data nașterii: 1343 (calendarul Hijri iranian), 1964 sau 1965 (calendarul gregorian)
                           Cetățenia: iraniană
                           Sexul: masculin
                           Funcția: Șef al Organizației Basij a Corpului Gardienilor Revoluției Islamice (IRGC)
                        
                        
                           Gholamreza Soleimani este șeful Organizației Basij. Organizația Basij a recurs la forță letală pentru a suprima protestele din noiembrie 2019 din Iran, provocând moartea și rănirea unor protestatari și a altor civili neînarmați în mai multe orașe din țară. În calitate de șef al Organizației Basij, Gholamreza Soleimani poartă răspunderea pentru reprimarea violentă a protestelor și pentru grave încălcări ale drepturilor omului în Iran.
                        
                        
                           12.4.2021
                        
                     
                           89.
                        
                        
                           SALAMI Hossein (alias: SALAMI Hussain)
                        
                        
                           Locul nașterii: Vaneshan, Golpayegan (Iran)
                           Data nașterii: 1339 (calendarul Hijri iranian), 1960 sau 1961 (calendarul gregorian)
                           Naționalitatea: iraniană
                           Sexul: masculin
                           Funcția: Comandant-șef al Corpului Gardienilor
                           Revoluției Iraniene (IRGC)
                           Grad: general-maior
                        
                        
                           Hossein Salami este comandantul-șef al IRGC din aprilie 2019 și este un membru al Consiliului de Securitate Națională. IRGC include miliția Basij. Forțele regulate ale IRGC și miliția Basij au recurs la forță letală pentru a suprima protestele din noiembrie 2019 din Iran, provocând moartea și rănirea unor protestatari și a altor civili neînarmați în mai multe orașe din întreaga țară. În calitate de membru al Consiliului de Securitate Națională, Hossein Salami a participat la sesiunile care au condus la ordinele de utilizare a forței letale pentru a suprima protestele din noiembrie 2019. Prin urmare, Hossein Salami poartă răspunderea pentru încălcări grave ale drepturilor omului în Iran.
                        
                        
                           12.4.2021
                        
                     
                           90.
                        
                        
                           KARAMI Hassan
                        
                        
                           Naționalitatea: iraniană
                           Sexul: masculin
                           Funcția: Comandant al Unităților speciale ale Forțelor de poliție iraniene
                        
                        
                           Hassan Karami este comandantul Unităților speciale ale Forțelor de poliție iraniene. Unitățile speciale au recurs la forță letală pentru a suprima protestele din noiembrie 2019 din Iran, provocând moartea și rănirea unor protestatari și a altor civili neînarmați în mai multe orașe din țară. În calitate de comandant al unităților speciale care au provocat moartea și rănirea unor protestatari și a altor civili neînarmați, Hassan Karami poartă răspunderea pentru încălcări grave ale drepturilor omului în Iran.
                        
                        
                           12.4.2021
                        
                     
                           91.
                        
                        
                           PAKPOUR Mohammad (alias: PAKPUR Mohammad)
                        
                        
                           Locul nașterii: Arak (Iran)
                           Data nașterii: 1340 (calendarul Hijri iranian), 1961 (calendarul gregorian)
                           Cetățenia: iraniană
                           Sexul: masculin
                           Funcția: Comandant-șef al Forțelor terestre ale Corpului Gardienilor Revoluției Iraniene (IRGC)
                           Grad: general de brigadă
                        
                        
                           Mohammad Pakpour este comandant-șef al Forțelor terestre ale IRGC din martie 2010. Forțele terestre ale IRGC au recurs la forță letală pentru a suprima protestele din noiembrie 2019 din Iran, provocând moartea și rănirea unor protestatari și a altor civili neînarmați în mai multe orașe din țară. În calitate de comandant-șef al Forțelor terestre ale IRGC, care au recurs la forță letală împotriva unor protestatari și a altor civili neînarmați, Mohammad Pakpour poartă răspunderea pentru încălcări grave ale drepturilor omului în Iran.
                        
                        
                           12.4.2021
                        
                     
                           92.
                        
                        
                           ASHTARI Hossein
                        
                        
                           Locul nașterii: Isfahan (alias: Esfahan, Ispahan)
                           Naționalitatea: iraniană
                           Sexul: masculin
                           Funcția: Comandant-șef al Forțelor de poliție iraniene
                        
                        
                           Hossein Ashtari este comandantul-șef al Forțelor de poliție iraniene din martie 2015 și este un membru al Consiliului de Securitate Națională. Forțele de poliție includ Unitățile Emdad și Unitățile speciale. Forțele obișnuite de poliție iraniene, Unitățile Emdad și Unitățile speciale au recurs la forță letală pentru a suprima protestele din noiembrie 2019 din Iran, provocând moartea și rănirea unor protestatari și a altor civili neînarmați în mai multe orașe din țară. În calitate de membru al Consiliului de Securitate Națională, Hossein Ashtari a participat la sesiunile care au condus la ordinele de utilizare a forței letale pentru a suprima protestele din noiembrie 2019. Prin urmare, Hossein Ashtari poartă răspunderea pentru încălcări grave ale drepturilor omului în Iran.
                        
                        
                           12.4.2021
                        
                     
                           93.
                        
                        
                           ZIAEI Gholamreza
                        
                        
                           Sexul: masculin
                           Funcția: fost director al închisorii Evin; fost director al altor centre de detenție
                        
                        
                           În perioada iulie 2019-iunie 2020, Gholamreza Ziaei a fost director al închisorii Evin, unde condițiile care erau deja dificile pentru deținuți s-au deteriorat și mai mult în timpul mandatului său. Deținutelor li se refuza contactul telefonic cu copiii lor. Deținuților politici li se refuzau vizitele săptămânale din partea rudelor, care erau permise doar o dată la două luni. În timpul protestelor din 2009, Ziaei a răspuns de centrul de detenție Kahrizak, unde au murit, după ce au fost torturați, cel puțin cinci deținuți, care fuseseră arestați în legătură cu protestele stradale în masă din Teheran din 2009. În perioada 2017-2019, înainte de a prelua conducerea închisorii Evin din Teheran, Ziaei a fost directorul închisorii Rajaee Shahr din Karaj, la vest de Teheran, unde au avut loc numeroase proteste ale deținuților politici împotriva abuzurilor și a condițiilor inumane de viață.
                        
                        
                           12.4.2021
                        
                     
                           94.
                        
                        
                           SHAHVARPOUR Hassan
                        
                        
                           Locul nașterii: Safi Abad, la sud de Dezful, Khuzestan (Iran)
                           Sexul: masculin
                           Numărul pașaportului: 2001624001 (număr național de identificare)
                           Funcția: Comandant al Corpului Vali Asr din provincia Khuzestan al Corpului Gardienilor Revoluției
                           Iraniene (IRGC)
                           Grad: general de brigadă
                        
                        
                           În calitate de comandant al IRGC în Khuzestan din 2009, Hassan Shahvarpour răspunde de comanda forțelor care au utilizat mitraliere împotriva unor protestatari și a altor civili din orașul Mahshahr în timpul protestelor din noiembrie 2019. Sub comanda sa, 148 de persoane au fost ucise de IRGC în urma unui atac puternic cu mitraliere din vehicule blindate care i-au încercuit pe protestatarii care încercau să fugă ascunzându-se în mlaștinile din apropiere.
                        
                        
                           12.4.2021
                        
                     
                           95.
                        
                        
                           VASEGHI Leyla (alias: VASEQI Layla, VASEGHI Leila, VASEGHI Layla)
                        
                        
                           Locul nașterii: Sari, provincia Mazandaran (Iran)
                           Data nașterii: 1352 (calendarul Hijri iranian), 1972 sau 1973 (calendarul gregorian)
                           Sex: feminin
                           Funcția: Guvernatoarea Shahr-e Qods și șefa Consiliului de securitate a orașului
                        
                        
                           În calitate de guvernatoare a Shahr-e Qods și de șefă a Consiliului de securitate al orașului din septembrie 2019, Leyla Vaseghi a ordonat poliției și altor forțe armate să recurgă la mijloace letale în timpul protestelor din noiembrie 2019, provocând moartea sau rănirea unor protestatari și a altor civili neînarmați. În calitate de guvernatoare a Shahr-e Qods și de șefă a Consiliului de securitate a orașului, Leyla Vaseghi poartă răspunderea pentru încălcări grave ale drepturilor omului în Iran.
                        
                        
                           12.4.2021”
                        
                     
            Entități
            
               
                            
                        
                        
                           Denumire
                        
                        
                           Informații de identificare
                        
                        
                           Motive
                        
                        
                           Data includerii pe listă
                        
                     
                           „2.
                        
                        
                           Închisoarea Evin
                        
                        
                           Adresă: Provincia Teheran, Teheran, District 2, Dasht-e Behesht (Iran)
                        
                        
                           Închisoarea Evin este un centru de detenție în care au fost închiși deținuți politici și în care au avut loc, în mod repetat, în ultimii ani și zeci de ani, încălcări grave ale drepturilor omului, inclusiv acte de tortură. Protestatarii din noiembrie 2019 au fost și, cel puțin într-o anumită măsură, sunt încă închiși în închisoarea Evin fiind deținuți politici. Deținuții din închisoarea Evin sunt privați de drepturile procedurale de bază, uneori fiind ținuți în izolare sau în celule supraaglomerate, cu condiții de igienă precare. Există rapoarte detaliate despre acte de tortura fizică și psihologică. Deținuților li se refuză contactul cu familia și cu avocații, precum și un tratament medical adecvat.
                        
                        
                           12.4.2021
                        
                     
                           3.
                        
                        
                           Închisoarea Fashafouyeh (alias: Greater Tehran Central Penitentiary, Hasanabad-e Qom Prison, Greater Tehran Prison)
                        
                        
                           Adresă: Provincia Teheran, Hasanabad, Bijin Industrial Zone, Teheran, Qom Old Road (Iran)
                           Telefon: +98 21 5625 8050
                        
                        
                           Închisoarea Fashafouyeh este un centru de detenție desemnat inițial ca centru în care să fie deținuți autorii infracțiunilor legate de droguri. De asemenea, recent, în acest centru au fost închiși deținuți politici și, în unele cazuri, aceștia au fost forțați să împartă celulele cu persoane dependente de droguri. Condițiile de viață și de igienă sunt foarte precare, nefiind satisfăcute nevoi de bază, cum ar fi apa potabilă curată. În timpul protestelor din noiembrie 2019, mai mulți protestatari au fost deținuți în închisoarea Fashafouyeh, printre care și minori. Potrivit rapoartelor, protestatarii din noiembrie 2019 au fost supuși torturii și unor forme de tratament inuman în închisoarea Fashafouyeh, de exemplu prin rănirea deliberată cu apă fierbinte și prin refuzul tratamentului medical. Conform unui raport al Amnesty International privind reprimarea protestelor din noiembrie 2019, copii în vârstă de 15 ani au fost deținuți alături de adulți în închisoarea Fashafouyeh. Trei protestatari din noiembrie 2019, deținuți în prezent în închisoarea Fashafouyeh, au fost condamnați la moarte de către o instanță din Teheran.
                        
                        
                           12.4.2021
                        
                     
                           4.
                        
                        
                           Închisoarea Rajaee Shahr (alias: Închisoarea Rajai Shahr, Rajaishahr, Raja’i Shahr, Reja’i Shahr, Rajayi Shahr, Închisoarea Gorhardasht, Închisoarea Gohar Dasht)
                        
                        
                           Adresă: Provincia Alborz, Karaj, Gohardasht, Moazzen Blvd (Iran)
                           Telefon: +98 26 3448 9826
                        
                        
                           Închisoarea Rajaee Shahr este cunoscută pentru încălcarea drepturilor omului, inclusiv pentru tortura fizică și psihologică severă a deținuților politici și a deținuților de conștiință, precum și pentru execuțiile în masă, fără un proces echitabil încă de la Revoluția Islamică din 1979. Sute de deținuți, inclusiv copii, au fost grav maltratați în închisoarea Rajaee Shahr în urma protestelor din noiembrie 2019. Există rapoarte credibile cu privire la numeroase cazuri de tortură și alte forme de pedepse crude, inclusiv cazuri în care sunt implicați minori.
                        
                        
                           12.4.2021”